text: Amb motiu dels dies festius de Nadal, la Regidoria de Joventut està treballant per portar endavant diferents activitats lúdiques i educatives al municipi i oferir a les famílies diferents propostes en les quals participar amb els xiquets i xiquetes.
  Per això, el proper 27 de desembre, al Centre Cultural, a les 18:00h, tindrà lloc un espectacle que endinsarà a tots els assistents en un circ ple de colors, risses i molta diversió.
  L'entrada per a aquest espectacle nadalenc serà simbòlica amb un paquet o quilo d'aliments no peribles per a la unitat de distribució del banc d'aliments local.
  Aquesta activitat se suma a les altres activitats de l'#HivernJove que ja s'han fet, com la Escape Room o el Circ dels Horrors, i també altres que es faran en Nadal, com l'Escola de Nadal o el Love Canals.
  El regidor de Joventut i l'alcalde de Canals, Ricardo Requena, ha destacat que «totes aquestes activitats estan pensades per als més menuts i per a que les famílies troben en el municipi un espai on poder gaudir de forma diferent i divertida aquestos dies de vacances».